ઇનકમ ટેક્સ વિભાગના અધિકારી એફ.એસ. સાદીકોટે 5 જાન્યુઆરી, 1995ના રોજ ઇન્દ્રવદન વી. દરબારના ત્યાં જડતી કરી હતી. જેમાં જુદા જુદા 145 બેંક એકાઉન્ટ મળી આવ્યા હતા. જેમાં 63 ખાતા ઇન્દ્રવદનના ન હતા પરંતુ તમામ ખાતાનો વહીવટ ઇન્દ્રવદન કરતો હોવાનું બહાર આવ્યું હતું. આ મામલે 10 ડિસેમ્બર 1998ના રોજ ઇન્દ્રવદને 1986-87ના વર્ષનું રિટર્ન રજૂ કર્યું હતું. જેમાં કરપાત્ર રકમ રૂ. 380 દર્શાવી હતી. આ મામલે ઇનકમ ટેક્સ વિભાગે વર્ષ 1986થી 1997ના રિટર્નની તપાસ શરૂ કરી હતી. જેમાં જુદા જુદા વર્ષે 2.93 લાખની કરપાત્ર આવક હોવાનું બહાર આવ્યું હતું. આમ આરોપીએ 11 વર્ષમાં 1.15 કરોડની કરચોરી કરી હોવાનું સામે આવ્યું હતું. જેથી આ અંગે જુદા જુદા કેસ ઇનકમ ટેક્સ વિભાગે કર્યા હતા. આ મામલે આરોપીને શો કોઝ નોટિસ આપતા તેણે ખોટા પુરાવા ઊભા કરી તેનો જવાબ રજૂ કર્યો હતો. જેથી ઇનકમ ટેક્સ વિભાગે વધુ છ કેસ ફોજદારી કોર્ટમાં કર્યા હતા.